Țara care vrea să interzică accesul nevaccinaților în tramvaie și trenuri. Oamenii au ieșit în stradă. .
Lituania a anunțat că persoanele nevaccinate nu vor mai avea acces în mijloacele de transport în comun. Noul plan a declanșat proteste violente în țară: 26 de persoane au fost arestate. Circa 5.000 de persoane s-au adunat marți seară în fața clădirii parlamentului din capitala statului.
Proteste violente în Lituania după ce guvernul a propus ca cei nevaccinați anti-COVID să nu mai poată folosi tramvaiele, trenurile sau autobuzele în ţară. În timpul manifestațiilor au fost răniți zece poliţişti şi au fost arestate 26 de persoane.Potrivit BNS, poliția a folosit gaze lacrimogene pentru a dispersa mulţimea, după ce mulțimea a aruncat cu sticle şi petarde.Ambulanţele şi vehiculele poliţiei au fost de asemenea lovite cu pietre.